Diari Oficial de la Generalitat Valenciana


Sumari del DOGV 10511, del 10-12-2024 (2024/12611)

RESOLUCIÓ de 28 de novembre de 2024, per la qual es proveïx, pel sistema de lliure designació, el lloc de treball anunciat en la convocatòria 169/2024, de 10 d'octubre de 2024 (DOGV 9962, 22.10.2024).
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10605

Data del DOGV
:   10-12-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/12786

CVE
:   SREV-W-8356-21145

Data del document
:   28-11-2024

Organisme emissor
:   Conselleria d'Hisenda i Economia

Tipus de document
:   Resolució

Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, així com l'informe d'idoneïtat de la Subsecretaria per a la provisió, corresponent a la convocatòria 169/2024 (DOGV 9962, 22.10.2024), pel procediment de lliure designació, del lloc de treball 23593,  coordinador/a assessor/a subsecretari/ària.

Vistes les sol·licituds presentades a l'esmentat lloc 23423 pel personal funcionari de carrera del cos que reunix els requisits del règim de participació establits en la convocatòria, es considera més idònia per a ocupar este lloc, atesos els mèrits al·legats i la seua experiència i llarga trajectòria professional, així com la seua responsabilitat, a Francisca Martínez Suárez.

De conformitat amb el que es disposa en l’article 115 de la Llei 4/2021, de 16 d’abril, de funció pública valenciana, així com en els articles 58 i següents del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, i amb la competència que m’atribuïx l’art 115.1 de la Llei 4/2021, de 16 d’abril, de funció pública valenciana,

RESOLC

Nomenar Francisca Martínez Suárez, amb NRP \*\*\*4210\*\*\*, funcionària de carrera del cos C1 de l'Ajuntament d'Alaquàs, per al lloc de treball 23153, coordinador/a assessor/a subsecretari/ària, grup C1, classificació F C1 22E047, sector indistint G/E.

De conformitat amb el que disposa l’article 34 de la Llei 4/2021, de 16 d’abril, reguladora de la funció pública valenciana, el personal funcionari que passe a ocupar llocs de treball mitjançant convocatòries de provisió de llocs i procedisca d’una administració o una universitat pública diferent no s’integrarà en els cossos, les escales, o l’agrupació professional funcionarial propis d’aquella a la qual accedisca.

El cessament en el lloc de treball actual es produirà d’ofici el dia que es publique la present resolució. La presa de possessió en la nova destinació es produirà l’endemà del cessament.

Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l’acte, en el termini d’un mes comptat de l’endemà de la notificació, o bé un recurs contenciós administratiu davant del jutjat contenciós administratiu de València, o davant del jutjat contenciós administratiu de la circumscripció en què el demandant tinga el domicili, en el termini de dos mesos comptats de l’endemà de la notificació. Tot això, de conformitat amb el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí que s’utilitze qualsevol altra via que es considere oportuna.

  

València, 28 de novembre de 2024

(p. d. Resolució 12.02.2024; DOGV 9792, 20.02.2024)

Carlos Pablo Gracia Calandín

Sotssecretari de la Conselleria d'Hisenda i Economia